**Referat af bestyrelsesmøde d. 25. maj 2023**

Til stede: Josephine, Anne Mette, MajBritt og Karen. Suppleanterne, Nadja og Birgitte, deltog efter et stykke tid.

1. Anne Mette rejste spørgsmålet om at få lavet en struktur i bestyrelsen.

Anne Mette kommer derfor med et oplæg til en forretningsorden for bestyrelsesarbejdet, hvor vi bla. vil få en fast mødedagsorden, et årshjul, herunder fire fastlagte bestyrelsesmøder, retningslinjer for hvor referater mv. skal uploades. Det skulle ligge klar i juli.

Vi talte om, hvad bestyrelsens opgaver overordnede består i, nemlig at vores opgave er at lægge nogle rammer for foreningens arbejde, men at vi ikke som bestyrelse skal iværksætte diverse arrangementer eller aktiviteter. Initiativ til sådanne skal komme fra medlemmerne.

Derfor kan der nedsættes forskellige arbejdsgrupper, som overordnet skal passe sig selv, men selvfølgelig altid kan få støtte fra bestyrelsen, herunder f.eks. beløb til afholdelse af et arrangement/ en aktivitet.

Vi vedtog også en hensigtserklæring om, at ét møde årligt skulle blive fysisk. Ligesom der selvfølgelig skal være plads til ”ekstra-ordinære” møder, hvis der opstår et behov i en presserende sag.

1. Hjemmesiden kan godt bruge hjælp.

Josephine skal spørge Jerry om vedkommende, der laver hjemmesiden for Dansk Fåreavl, mens webpedel.dk også ser lovende ud i forbindelse med at få en årlig opdatering til en overkommelig pris.

1. Status på projekter i foreningen:

På nuværende tidspunkt er MajBritt tovholder på Cu-projektet, mens Josephine er det for racegodkendelse og flygtning af dyr i Seges.

Josephine sender snarest ud til foreningens medlemmer om tilmelding til racegodkendelse og orientering om frist for at få lam af GNS-godkendte forældre ført over til GNS hos Seges.

/Karen.